DJ BLISS OG VENNER
I dag er den dag, jeg har arbejdet hen imod hele mit liv.
Det er første gang, en lokal DJ fra Dubai er hovednavn i en koncert
på den største og mest prestigefulde scene i hele Dubai.
Tjek linjen.
Pigerne stiller sig i position.
Hold jer klar.
Jeg får ingen søvn om natten og øver hele dagen,
og jeg håber, det bliver fantastisk.
Jeg skal på scenen i dag. Det bliver vildt spændende.
-Hej, Bliss. -Hvad så, LJ?
Det er godt nok vildt.
Jeg skal øve med danserne for sidste gang,
så vi er sikre på, at lyd og lys virker helt, som det skal.
Jeg har altid tænkt, det ville være fantastisk at stå på scenen en dag,
og jeg troede aldrig, jeg ville få muligheden,
så jeg greb den straks.
-Kan vi lige tale sammen? -Ja.
Efter lydprøverne talte jeg lidt med DJ Bliss.
Han virkede lidt nervøs og anspændt under Danyas begivenhed.
Hvordan er det at vide, at Danya holdt en hel virksomhed skjult?
For at være ærlig
havde jeg svært ved at tale med folk den dag…
Det kunne jeg godt se.
Det behøvede ikke være hemmeligt for mig.
Nej. Du er hendes mand.
Det er stort at have den slags hemmeligheder.
Måske påvirker det ham og deres forhold.
Det går ikke at have hemmeligheder i et forhold.
Så ryger tilliden,
og det skubber folk fra hinanden. Og så skifter følelserne.
Enten vidste hun, hvordan jeg ville reagere,
men så skulle hun ikke have gjort det.
Måske ville hun imponere dig.
-Måske ville hun… -Det ville have imponeret mig om en uge.
I optakten til koncerten har jeg tankerne ét sted.
Jeg har meget at se til. Det var dårlig timing.
Hun kunne have ventet.
Jeg begynder at gøre mig klar.
-Cool. Ses. -Vi ses senere.
Tilbage til prøven.
Vi er junglens konger.
Det er den aften, jeg altid har arbejdet hen imod.
Det hele kulminerer nu. Det bliver så godt.
DUBAI BLING
I dag er vores tredje dag i Indien.
Siden Fahad så, vi var i Indien,
har vi ikke gået nogen steder uden vagter.
Vi havde to livvagter med overalt.
Ja.
Wow.
Alle har en kollektion efterhånden. Min skal være bedst.
Så vi tog en butik ad gangen og kiggede på materialer.
Jeg vil finde noget unikt.
-Flot farvekombination. -Pink og rød.
Ja, ikke? Men Lojain Omran har nok også en masse pink.
LO holder modeshow og har inviteret os.
Jeg glæder mig meget til at se,
hvilke nye, opfindsomme idéer hun har.
Skal du til LO's modeshow?
Ja. Skal du ikke?
Jo. Men efter hvad der skete sidste gang…
Det er okay. Der er mange falske mennesker.
Jeg har mit på det tørre. Jeg kommer med god samvittighed.
Det er deres problem. De kan sætte sig i hjørnet.
Jeg er ligeglad. Jeg undgår dem bare.
Jeg gider ikke Ebraheem og Danyas selskab
i et kaotisk miljø.
Men jeg skal til LO's begivenhed.
Den går jeg ikke glip af.
Det var en kort, men god, tur.
Men nu er det tid til at tage hjem til børnene i Dubai.
Koncerten nærmer sig, så jeg gør mig klar backstage.
Jeg skal være klar med tøjet, makeuppen, håret.
-Hej. -Hej.
Hasnain og jeg har haft et langdistanceforhold i et stykke tid.
Men han kom til Dubai, da han hørte, jeg skulle synge.
Jeg ville tilsidesætte alt for at være her.
-Tak. -Jeg er så glad.
-Tak, fordi du kom. -Glad og stolt.
Det betyder meget for mig.
Jeg hedder Hasnain Lehri.
Jeg kommer fra Pakistan og arbejder med mode.
Hvordan jeg mødte LJ? Jeg vil kalde det skæbnen.
Jeg skrev til Loujain. Vi begyndte at tale sammen.
Så kom jeg til Dubai og mødte hende.
Og siden da har det gået som smurt.
-Jeg glæder mig til at se dig. -Jeg glæder mig også.
-Det bliver godt. -Jeg er meget spændt.
Det var en dejlig overraskelse. Det er længe siden.
Langdistanceforhold er ikke lette,
for det er bare noget andet at bo i samme land
og være til stede i hinandens liv.
Kan du ikke huske, jeg altid sagde, at jeg elsker din stemme?
Din stemme er beroligende.
Når du ringer, selv hvis jeg har haft en dårlig dag,
hører jeg din stemme og bliver glad.
Han er meget udtryksfuld.
Nogle gange er det lige ved at være for meget.
Skat…
-Er du okay? -Vil du ikke kalde mig Loujain?
Jeg er bare mig selv. Men det skal jeg nok.
-Ja? -Ja.
Tak.
Hun er min drømmepige.
Og det er en stor velsignelse, at hun er i mit liv.
Jeg er totalt klar til næste skridt.
-Jeg er så glad, skat. -Hold op med at sige "skat".
Kærlige ord har deres tid.
Brugt tilfældigt mister ordene sin værdi.
Vi ses senere.
-Hej. -Hej.
Nu er det endelig tid til DJ Bliss' store koncert.
Jeg er stolt af ham.
-Hvad blev der af din ven? -Mo?
Ja. Hvor står du?
Det ved jeg ikke. Vi lærer hinanden at kende.
-Ikke mere? -Nej.
Jeg foreslår, så I ikke spilder tiden,
at du spørger ham, hvad han føler.
Jeg spørger ham, næste gang vi ses. Hvad er det, vi laver?
Jeg er forvirret.
Se, hvem det er. Diva Dee.
Jeg er vild med det, dronning.
-Hassan er her. -Hassan!
Jeg elsker koncerter, men når min egen mand er hovednavn,
er det helt ubeskriveligt.
Jeg er både glad og nervøs på hans vegne.
Det bliver en fantastisk koncert.
Er I klar til DJ Bliss?
Det er perfekt. Det er showtime.
Giv en hånd til DJ Bliss!
Så er det nu. Det er det her, jeg har arbejdet hen imod.
Er I klar til at feste, Dubai? Lav noget larm!
Da jeg så ham på scenen i det historiske øjeblik,
blev jeg så stolt.
Bliss satte ild til det hele. Det var en kæmpe fest.
Jeg har en særlig overraskelse til jer. Er I klar?
Nu skal LJ synge sin sang.
Ingen har set eller hørt om det.
Det er en overraskelse for alle.
Mit hjerte banker løs, da jeg går på scenen.
Jeg er supernervøs, men glæder mig.
Det er LJ!
-LJ. -LJ.
Hold da op.
Hun ligner en barbiedukke. Hun ser ud som en drøm.
Da jeg så på Farhana, kiggede hun sådan her på LJ.
Mine damer og herrer, lav noget larm for LJ!
Da sangen var slut, var det et adrenalinsus.
Et kæmpe kick.
Det er første gang, LJ synger og danser.
-Hvor er jeg glad. Du var så god. -Tak.
Du stjal mit hjerte.
Det var meget smukt at se hende på scenen
og synge "Let's Fly Away".
Vi vil altid være sammen og være glade i livet sammen.
Må Gud give os megen lykke.
Hold op med at sige "sammen" konstant.
-Hvorfor er det så… -Hvorfor alle de store løfter?
-Loujain… -Nej, lad være.
Hun er bange for forholdet,
men jeg ved, at vi elsker hinanden.
Hun elsker mig, og jeg hende.
-Vi er nødt til… -Du siger hele tiden "sammen for altid".
-Det betyder… -De ord skræmmer mig.
Vi har en del fejlkommunikation.
Måske fordi jeg er dårlig til at udtrykke mig.
Eller måske forstår han mig ikke.
Det var et stort øjeblik at…
Jeg viftede med Bliss-flaget. Det var en glædens dag.
Det var mit livs bedste aften.
Og til jer, der ikke støttede mig,
skal I vide, at I fik mig til at kæmpe endnu hårdere
på at opnå min drøm.
Vi har lige fløjet fra Mumbai til Dubai, og nu vil jeg hjem.
-Hvad? -Hvad så?
-Har du set det her? -Er det LJ?
Hun synger live.
-Til Bliss' koncert. Vildt. -Ja. Hun ser skidegodt ud.
Jeg var chokeret over at se LJ.
Hun kom langt ud over scenekanten.
Gid jeg havde oplevet hende.
LJ er for vild.
Hvorfor er du ikke til koncert, Fahad?
Var du inviteret?
Nej. Jeg fik aldrig at vide, hvornår det var.
Han fortalte mig ikke datoen.
Han ville have noget. Han ville hele tiden mødes
og ringede og alt muligt.
Men så lavede han sit nummer og ringede ikke engang.
Han fandt nok ud af, at han pissede mig af
-med sin tåbelige venskabstest. -Kris?
Bliss er en bekendt. Ikke en tæt ven.
Jeg ønsker ham alt det bedste.
Hvis vi ser bort fra alting,
ønsker jeg ham intet ondt.
Selvfølgelig ikke.
Når alt kommer til alt, gør han det, så godt som han kan.
Ja.
Bliss arbejder hårdt. Jeg ønsker ham det bedste.
Det var en god tur, men nu savner jeg også børnene.
-Jeg har aldrig forladt dem. -Det er svært.
FAHAD OG SAFAS HUS
-Alina. -Mor.
Jeg har savnet pigerne. Godt, vi er hjemme.
Hej hej, Alina.
Efter en koncert tager vi et sted hen og får noget mad.
Det plejer vi. Så vi tager ind på en supertrendy restaurant.
Og det er vildt lækkert.
Lojain. Velkommen tilbage.
Lojain nåede ikke til koncerten,
og jeg fortalte hende, at vi spiser sammen.
Vi sad og snakkede om, at vi manglede dig.
Jeg så det hele online.
-Fremragende. -Tak.
Det glæder mig, at Bliss har succes. Det fortjener han.
Jeg glæder mig i øvrigt til dit.
-Også mig. -Det er fedt for dig.
-Du inviterer vel Zeina? -Selvfølgelig.
-Kommer Safa? -Ja, jeg har inviteret alle.
Jeg ved ikke, hvorfor der altid er spændinger,
før der er sket noget.
Jeg har arbejdet hårdt på den dag. Der skal ikke være drama.
Jeg respekterer alle gæster til min begivenhed.
Hvis man kommer, får man ikke lov at skændes.
Jeg er træt af det.
Det er alle faktisk, Ebraheem.
Efter Monas begivenhed
er det lige meget, hvor pænt man fremstiller Ebraheem.
Han ødelægger det med sine handlinger.
Så det er bedre, jeg træder tilbage.
Jeg slår ikke hånden af ham.
Jeg tror, at det med Zeina… Hun blev også såret i processen.
Det blev alle.
Det tog mig noget tid at forstå.
Det har jeg respekt for, Danya.
Jeg har aldrig talt ansigt til ansigt med Zeina.
Vi er nødt til at tale sammen. Det er en helbredende proces.
Jeg har tilgivet hende.
Og nu går jeg mod min egen fred.
Danya vil skabe fred med Zeina.
Og jeg sidder og tænker, at inden da skal vi to have en seriøs samtale.
Jeg viste Mo min verden,
og nu er jeg inviteret ind i hans, som han ville vise mig.
Så jeg skal til boksetræning.
Hej.
-Hvordan går det? -Godt. Dig?
-Godt. Se lige dig. -Er du klar?
-Du er helt svedig. -Ja.
Var det en god koncert?
Ja, den missede du. Det var så sjovt.
Jeg lignede en barbiedukke.
-Kunne du lide min kjole? -Ja.
-Så du min story? -Den var flot. Blå.
Du sender aldrig emojis eller kommenterer, at jeg ser godt ud.
-Arbejd på din kommunikation. -Det har jeg hørt før.
Det er den forkerte indstilling.
For jeg er sådan en pige, der elsker komplimenter og opmærksomhed.
I forhold til at åbne sig…
Problemet er, at jeg har sår på sjælen.
Okay.
Jeg har stadig følelser for min eks.
Det er normalt, når man har været sammen i et par år,
og man ville gerne giftes, men så skete det ikke.
-Det er svært at komme over en anden. -Ja.
Og at lære en anden at kende.
Det er jo ikke en udskiftning af hende.
Tro mig. Jeg skal ikke være nogens erstatning.
Man kan ikke erstatte folk.
Jeg prøvede at date en anden for at komme videre.
Første ben ind, ryggen.
Og ind. Flot. Skal vi smide solbrillerne?
-Ja, okay. -Tak.
-Sådan. -Tak.
Det er en boksering, ikke et modeshow.
-Sådan her? -Ja, sådan.
Op på tæerne.
Fire, fem, seks…
-Du godeste. -…syv, otte.
Nu vil jeg spørge, hvad der sker mellem os to.
Hvad synes du om mig? Hvad synes du om os?
-Du er cool. -Cool. Ja, det ved jeg.
Selvfølgelig er jeg cool.
Men altså… hvad er det næste?
Jeg er såret. Og det var det forkerte tidspunkt at spørge på.
Vil du have et svar nu? Lad os fokusere på én ting ad gangen.
-Halløjsa. -Hej.
Hej.
Jeg bad Ebraheem komme og møde Mo,
for jeg vil gerne høre hans mening om ham.
Kom ind.
Hvad så?
Hvordan går det?
Jeg skal mødes med Mo i dag.
Jeg vil se, om han er god for hende eller ej.
Da jeg hørte om dig, blev jeg faktisk nervøs.
-Hvorfor? -Jeg holder af Farhana som en søster.
Hvordan det?
Og hendes hjerte må ikke blive knust igen.
Der er vi heller ikke endnu.
Vi lærer bare hinanden at kende.
-Du har… -Han har sår på sjælen.
-Så han har brug for tid. -Præcis. Og det har du også.
Har du været gift før?
Nej. Vi skulle til det, men det skete ikke.
Jeg var et… lad os sige et dårligt sted i mit liv.
-Så jeg… -Han skal komme sig.
Jeg ved, hvad jeg føler, så jeg vil ikke holde nogen for nar.
Du kender det. Du er en mand.
Og når mænd gennemgår den proces,
er det anderledes end kvinder.
Det er rigtigt nok.
Han er en rar og respektfuld fyr.
Men jeg ved ikke, om det kommer til at ske.
Ingen ved, hvad jeg føler.
Det var lidt demotiverende, for jeg ved ikke, hvor vi er på vej hen.
-Sådan her? -Ja, nemlig.
Men der er ting ved ham, jeg kan lide. Han får en chance til.
Nu, hvor koncerten er overstået, har jeg tid og plads i hovedet.
Jeg stod i min café.
Jeg bad Danya komme, ford jeg ville tale med hende.
Er salaten klar?
Hvad vil du tale om?
Om dit skofirma.
Hvad med det?
Jeg tror, Danya er lidt nervøs for, hvad jeg vil sige.
Med rette.
Jeg synes, du valgte et virkelig dårligt tidspunkt at lancere på.
To dage før min største koncert.
Og hvorfor skulle det være hemmeligt for mig?
Hvorfor skal du vide det?
Holder vi hemmeligheder nu?
Er jeg din makker, din ven eller din mand?
-Det vil jeg gerne vide. -Min mand.
Godt. At du så kommer til en skolancering
med en anden fyr, jeg aldrig har mødt,
som din "nye forretningspartner" dur ikke for mig.
-Beklager. -Det er sørme da ærgerligt.
Hvad synes du så, jeg skal gøre?
Jeg kan heller ikke lide, at du danser med piger på klubber.
Hvad har det med sagen at gøre?
Det dur ikke for mig, men vi har hver vores arbejde.
-Jeg var DJ, da du mødte mig. -Og? Jeg var 23.
-Der er gået ti år. -Du burde være blevet moden.
Man er kun ung én gang.
De forretningsidéer jeg har, vil jeg gerne søsætte nu.
Kunne du ikke have lanceret en uge senere?
-Kunne du ikke det? -Nej.
Jeg skrider. Arbejdet kalder.
Gør du dit.
Det er meget akavet.
Vi sidder og snakker, og så rejser han sig og går.
Han burde høre, hvad jeg har at sige.
Hun lytter ikke til mig.
Det irriterer mig. Jeg har fået nok.
Hvad er der med dig? I er dumme.
Nu græder hun. Der er åbnet for sluserne.
Så hvad gør jeg nu?
-Du er ligeglad med mig. -Det passer ikke.
Du er ligeglad med alt. Det er det, jeg siger.
Havde du bare sagt: "Undskyld. Jeg elsker dig,
og det var en dum dato," havde jeg vist medfølelse.
Det viser du ikke,
og så har jeg svært ved at gengælde det.
Så for at vise min medfølelse skal jeg sige:
"Undskyld, jeg gjorde det to dage forinden."
Er det det, du vil have?
Du ved ikke, hvad jeg oplevede i ugen op til koncerten.
Du var der jo ikke.
Så ville du have forstået, hvad jeg gennemgik.
Det må du spørge nogle andre om, for du aner jo intet.
Jeg havde min koncert.
Jeg tænkte ikke på andet end, hvordan den skulle skrues sammen.
Alt det pres,
og hun var slet ikke opmærksom på, hvad jeg stod i.
Du vender det altid mod mig.
Det er altid: "Du støtter mig ikke. Kvinder, dit og dat…"
Det handler det ikke om. Støt din mand.
Jeg er færdig.
Hvad er støtte for dig?
En, der var derhjemme og spurgte, om jeg var okay.
Spurgte du mig om det?
Okay, nej.
Jeg tænkte over det. Han havde ret.
Jeg ville høre hans perspektiv, og nu vil jeg gerne bare videre.
Undskyld.
Min opmærksomhed skulle have været på din koncert, ikke mine sko.
Og måske stjal jeg fokus fra din koncert,
hvor jeg skulle have støttet op.
Det er jeg ked af.
-Godtager du undskyldningen? -Tja.
Gør du ikke?
Jeg ved ikke, om du er sarkastisk.
Det er jeg ikke.
Jeg gider ikke hemmeligheder, og du er nødt til at huske,
at jeg er din første og vigtigste partner hele livet igennem.
Jeg vil se min kone have succes i livet og derhjemme.
Vi er livspartnere.
Det er ikke bare midlertidigt.
Man holder sammen og får det til at fungere.
Det er hemmeligheden bag et succesfuldt, kærligt ægteskab.
LOJAIN OMRANS HUS
Lojain har inviteret mig.
Så jeg er taget hen for at høre, om hun har brug for hjælp til modeshowet.
Havde du en god rejse?
-Actionfyldt. -Var det forretning…
Lidt forretning, lidt overraskelser
og lidt romantik mellem hende og Fahad.
Dejligt.
Jeg glæder mig sådan. Må jeg se, hvad du har?
Er det en overraskelse?
Du elsker jo overraskelser.
Zeina vil gerne se noget fra min kollektion.
Men det skal være en overraskelse for alle.
Er kollektionen færdig?
Ja.
Der var stort tidspres,
og derfor kom jeg tit i seng klokken 4 om natten. Det er et mesterværk.
-Jeg glæder mig med dig. -Tak.
Over din nyfundne passion.
Alle mine drømme er gået i opfyldelse, undtagen min allerældste drøm,
som jeg har haft siden fjerde klasse.
At arbejde i modebranchen.
Vi savnede dig, Safa og Fahad til Kris' fødselsdag.
Gid jeg kunne.
Vi manglede dig også ved en anden lejlighed.
Danya har lanceret en skokollektion.
Der manglede du også.
-Vi var ikke inviteret. -Det er ikke høflighed.
Hun vidste ikke, hvordan du ville reagere på at blive inviteret.
Hun vil faktisk gerne bare sige undskyld,
for hun har været utilpas i et helt år. Hun føler skyld.
Hun sagde, at Zeina ikke har fortjent det her.
At hun også er en kvinde, mor og hustru og føler med dig.
Helt fra episoden på dit kontor.
Det var helt forkasteligt.
Det er hendes egne ord, ikke mine.
Det chokerede mig, hvad LO fortalte om Danya og hendes ytringer.
Samtidig har jeg min tvivl på,
om Danya vil sige de ord til mig.
Det er første gang,
jeg har hørt noget positivt om mig fra Danyas mund siden sidste år.
Jeg ønsker, at hun ser sandheden.
Hun har indset og indrømmet det.
Hun vil gerne møde dig og sige undskyld.
Hvis hun har gode hensigter, så fint.
Hvis hun har dårlige hensigter, tager jeg det som en kompliment,
for så gør hun det for at få min billigelse,
selvom hun ikke tror på den sandhed, jeg ser.
Det siger noget om min status.
Og apropos overraskelser, så kommer der forhåbentlig en.
Den har intet med mig at gøre.
Men jeg har arbejdet på den i et år og er helt udmattet.
Jeg har også en anden overraskelse.
Selvom modekollektionen var udmattende og stressende,
er den her 100 gange værre.
-Må jeg gætte? -Prøv.
-Handler det om en, der er langt væk? -Du ligner en spåkone.
Giv mig din hånd.
-En, der er langt væk? -Ja.
Jeg kan se en lang afstand.
-Kender hun en, vi elsker? -Ja.
LJ betroede sig til mig og fortalte, at hun ikke taler med sin mor.
Det vækkede en ansvarsfølelse, og jeg talte med moderen i et år.
Mine forsøg på at få dem til at mødes
er igangværende og fortsætter.
-Ved LJ noget? -Nej.
Jeg havde ikke regnet med, at LO bevarede håbet om
at få LJ og hendes mor til at mødes.
Det viser, at hun virkelig ønsker at hjælpe LJ
med at genfinde hendes mor.
Jeg elsker dig.
Jeg er træt af ventetid og tålmodighed.
Forhåbentlig går det godt.
Det håber jeg.
Hvis man evner…
…at opfylde en andens drøm, hvorfor så ikke?
Hvis jeg er overbevist om, at noget er det rigtige,
helmer jeg ikke, før det sker,
uanset hvor lang tid det tager.
Hasnain er i Dubai lige nu.
Vi tager en kop kaffe
og taler om vores forhold.
-Hej, Hasnain. -Hej, Loujain.
Da vi har et langdistanceforhold,
er det dejligt at have ham i Dubai, så vi kan være sammen.
Der er stor afstand mellem os.
Jeg ved ikke, om det er et forhold eller en fase…
Efter mit seneste ægteskab
troede jeg aldrig, jeg skulle have et langdistanceforhold.
Du har gjort en indsats for at se mig,
og det er dejligt.
Jeg har en virksomhed og en familie i Pakistan.
Jeg prøver at skabe en god balance.
Så hvis jeg har lidt tid, besøger jeg Loujain.
Jeg ville komme, selv hvis jeg boede i Alaska.
Det er jo kærligheden, der trækker.
-For mig er kærlighed ikke nok. -Selvfølgelig.
Der er nødt til at være mere i spil.
Selvom han kommer og går med mellemrum, er der ingen regelmæssighed.
-Det er stadig nyt… -Naturligvis.
Du bruger tid her, men det er ikke nok,
for det er nogle korte ture, og så er du væk i en måned
-og kommer tilbage… -Nej. Det skulle jeg til at sige.
Jo, du er da væk i en måned.
Jeg ved godt, du altid benægter alt, hvad jeg siger.
Du har altid svar klar og prøver at skifte…
-Dække over noget? -Ja.
Du forsvarer altid dig selv.
Det er ikke sådan en samtale. Jeg angriber dig ikke.
Jeg siger, hvordan jeg har det.
Enten forstår du, eller også gør du ikke.
Jo, jeg forstår det godt.
Når en person vil have noget til at fungere,
gør man alt for det.
Ja, vi skændes nogle gange, men ved du, hvad det bedste er?
At vi er glade, og det lykkes for os.
Nogle gange gider jeg ikke vores forhold mere.
Så tænker jeg på alle de gode ting ved dig.
Jeg er ikke nem. Det ved jeg godt. Men jeg har været igennem meget.
Og det har gjort mig til en, der ikke giver sig,
så jeg beskytter bare mig selv.
Jeg har sår på sjælen efter min mands død
og den mistede kontakt til min mor.
Mine følelser har ikke let ved at komme ud.
Klart.
Jeg har ikke talt med min mor, siden jeg var ung.
Og min mand døde af kræft.
Det har gjort mig kompliceret.
Og til en, der ikke giver mig.
Nogle gange føler jeg mig kvalt og bange. Jeg er meget kompliceret.
Og jeg er her stadig, fordi du accepterer mig, som jeg er.
Hele dagen er Loujain strid.
Og så kommer der et smil om aftenen.
-Det er det hele værd. -Sødt.
-Du ved, du er mit hjerte. -Du gør mig glad.
Det er en ære for mig at kende så smuk en kvinde.
For folket er hun LJ, men jeg kender Loujain.
Skal du flytte til et nyt sted?
Om Gud vil. Hjælper du med at flytte møblerne?
-Det hele. -Eller køber du huset til mig?
Den dag, det sker, om Gud vil, får du nøglerne.
Om Gud vil.
Jeg ser et helt liv med hende og vil gerne tage næste skridt.
Når vi er sammen, er det noget helt særligt.
Det er noget særligt at være sammen med mig, ja. Du er heldig.
Nu kan vi gå.
-Nej. -Nu kan vi gå.
Hvad venter der for LJ og Hasnain? Det må tiden vise.
Efter det med Bliss har jeg været meget stresset.
Så i dag skal jeg og Ebraheem til latteryoga.
Det har vi brug for.
I den første øvelse skal vi synge vores navn og grine.
-Synge vores navn? -Ja.
Abir
Ebraheem
Danya
Banan
Du godeste.
Da instruktøren var gået,
sagde jeg til Ebraheem, at jeg ville tale om Zeina.
Jeg har personligt brug for
at få afsluttet kapitlet med Zeina.
Jeg har valgt fred. Det føles skønt at komme videre.
Jeg vil give hende en undskyldning,
for hun fortjente ikke det, der skete.
Du forsøgte, og det gik ikke. Lad mig prøve.
Om Gud vil, så gør det. Du er et større menneske.
Men du skal ikke opsøge hende, for hun er egoistisk.
Hun tror, hun har ret.
Jeg er bange for, at Zeinas reaktion ikke bliver god.
Så må jeg jo involvere mig.
Og hvis det sker… er der nogle, der bliver kede af det.
-Jeg har brug for at møde hende. -Flot.
Så må jeg høre, hvad hun siger.
Det er vores pige.
-Det er vores Danya. -Jeg mener det.
Jeg har besluttet at opsøge Zeina til Lojain Omrans modeshow.
I dag er vores bryllupsdag. Jeg ved, Kris har planlagt noget,
som han også bør.
Men jeg aner ikke, hvor vi skal hen.
Tænk, at vi allerede har været gift i et år.
Hun har ingen anelse om, hvad der venter hende.
-Hvor er her smukt. -Kan du lide det?
-Det er vores bryllupsdagsmiddag. -Smukt. Tak.
Det er præcis, som jeg havde planlagt det.
-Tillykke med bryllupsdagen. -I lige måde.
Den er fra mig. Dig først.
Skal jeg starte?
Hvor spændende.
Nej, hvor er den smuk.
Godt, du kan lide den.
Jeg ved, Kris har planlagt en overraskelse.
Men jeg har også holdt noget hemmeligt for ham de sidste par dage.
Og jeg vil faktisk overraske ham til middagen.
-Er du klar til din gave? -Ja.
-Hvad er det? -Det får du at se.
Da jeg åbnede gaven,
lå der en graviditetstest.
Seriøst?
Den er god nok.
-Virkelig? -Jeg lover det.
Skal vi have et barn?
Jeg sad bare og stirrede på den.
Jeg troede ikke, den var ægte.
-Hvornår fandt du ud af det? -For et par dage siden.
Ingen ved noget endnu.
Det øjeblik…
…er et af de bedste i hele mit liv.
-Jeg elsker dig, skat. -I lige måde.
Skal vi have et barn?
Og her sidder vi så. Hun er gravid, og jeg er verdens lykkeligste mand.
Så er den store dag kommet.
I dag lancerer jeg min modekollektion.
Alle dem, jeg elsker, får endelig min drøm at se.
Den skal lidt tilbage, nærmest på hendes øje.
Jeg vil vise folk noget, der er min indsats værd.
Saks. Hurtigt.
Der mangler en hat. Hvor er den lyserøde jakke med roserne?
Selvom vi har øvet mange gange, er jeg stadig bange og stresset.
Undskyld. Hvad hedder han?
-Er du okay? -Nej.
ASEEL OMRAN LO'S SØSTER, KENDIS
Hvad så? Kom her. Træk vejret.
-Jeg kan ikke mere. -Træk vejret.
Jeg var ved at blive nervøs. Da Aseel kom, kollapsede jeg.
Det er et kæmpe ansvar. Stor dag.
Du gør endelig noget, du har drømt om. Du er chefen.
Træk vejret.
Jeg har bare fået nok. Jeg bliver kvalt. Jeg fikser hele tiden alt.
Og sørger for, alt er godt.
Jeg kollapsede, fordi der ikke må ske fejl på dagen.
Vi ankom til LO's begivenhed.
Jeg glæder mig meget til at se LO's nyskabende mode.
Jeg og Danya fik talt ud. Vi er kommet videre.
I dag skal vi til Lojain Omrans begivenhed sammen,
og alt er godt.
Når jeg tager til en begivenhed,
sidder jeg sammen med dem, jeg gerne vil snakke med.
Færdig.
Det er superchict, da vi kommer. Der er en velkomstreception.
Vi er rundt at hilse på alle.
Forresten, har Fahad sagt hej?
-Hvem? -Og hans kone?
Selvfølgelig ikke.
Det kan vel også være lige meget.
Jeg er bare nysgerrig. For hans kone…
Hun var ubehøvlet mod ham.
Det er en underdrivelse. Respektløs.
Fahad er cool.
Problemet er, at Safa har smidt brænde på bålet.
Sådan gør hun. Hun er brandstifter.
Skal I have drinks?
Jeg står sammen med Bliss, Ebraheem og Farhana.
Og jeg tænker på, hvordan jeg skal henvende mig til Zeina.
Skal jeg gøre det?
Helt seriøst, Danya, hun fortjener det ikke.
Jeg var bange for, at Zeina ville være ond ved Danya.
For Zeina er strid.
Det er nu, jeg taler med Zeina og får det overstået,
for det er det rigtige at gøre. Så jeg gør det.
-Hej, Zeina. -Hej.
Må jeg snakke med dig i fem minutter?
Ja. Alene, ikke?
Det var første gang, Danya opsøgte mig i over et år.
Og jeg tænkte… Lad os høre, hvad hun siger.
Det er første gang, vi taler sammen alene.
Jeg kontaktede dig ikke for et år siden,
fordi jeg var meget vred på dig og på hele situationen.
Så jeg har tænkt meget over, hvad der skete.
Jeg er vokset meget på det år.
Jeg vil skabe fred med dem, jeg har forurettet,
og en af dem er Zeina.
Hvad der skete med hende, var simpelthen ikke fair.
Undskyld for, at jeg kom ind på dit kontor den dag.
Det var en fejl.
Det, der skete, var ikke i orden. Det var på dit arbejde.
Og jeg er virkelig ked af, at du skulle udsættes for det. Det er jeg.
Det er jeg glad for.
Undskyld. Det fortjente du ikke.
De krammede.
Jeg havde ikke forventet den modenhed fra Danya,
men jeg er glad for det.
Jeg er ked af det, Zeina.
Tusind tak.
Det var et følelsesladet øjeblik.
For første gang i lang tid virkede hun oprigtig.
Jeg er glad for, at du er nået hertil,
og det her kræver mod. Du har min respekt.
Mange tak. Det er jeg glad for.
-Tak. -Min kære.
Jeg følte, at mit hjerte gav slip på alt det nag, jeg bar på,
alt hadet, al vreden.
Nu er vi kommet videre.
Jeg gjorde det, og det føles fantastisk.
Det er lige meget.
Mavefornemmelsen er vigtig. Du gjorde det rigtige.
-Ja. -Jeg er glad for, det gik godt.
Det frygtede jeg, det ikke ville. Du måtte ikke blive såret igen.
Hvis du vil, kan vi sammen gå derover og…
Ellers tak.
Jeg bøjer mig ikke for Zeina, så længe jeg ikke tager fejl.
Jeg er ligeglad med hende.
Hun betyder intet for mig. Nul og niks.
Jeg er glad for, hun gjorde det.
Får jeg mon en undskyldning for LJ's fest om et år?
Nej, men det er okay. Lad os bare acceptere, at vi…
Jeg behøver ingen undskyldning.
Danyas undskyldning tog mig på sengen.
Jeg tror, der er meget mindre dårlig energi i huset.
Danya fortjener en chance til. Spændende, hvad fremtiden bringer.
Så starter showet.
Det bliver superspændende at se, hvad LO har fundet på.
-Hej med jer. -Hej.
Hvor ser I godt ud.
Jeg har savnet jer. Hej, smukke.
Jeg er tilbage i Dubai efter næsten to uger.
Jeg er så glad for, at jeg nåede hjem til LO's modeshow.
I næste uge holder jeg en begivenhed om stærke kvinder.
Jeg holder pitchfest med min gode ven,
hvor vi inviterer nogle forretningskvinder in spe.
Jeg håber, I vil komme og fortælle jeres historier om,
hvordan I startede jeres virksomheder, som inspiration.
Mange af dem er lige begyndt eller ikke begyndt.
Fedt.
Og del to bliver en fest for mit nye kontor.
-Og I skal komme. -En uafhængighedsfest?
På en måde.
Jeg tror, det går i gang nu.
Den måde, hun leger med tweed på, var meget sexet.
Virkelig flot. Og jeg elsker jo fjer.
Det var et fantastisk show.
Det var ikke et normalt modeshow.
Det var mere som en historie.
Det var en vild følelse.
Jeg vil gerne takke Gud for den bedste familie.
Jeg er heldig med jer. I er min ryg, støtte og familie.
Uden dem havde jeg ikke stået her i dag.
Tak, allesammen.
Jeg glæder mig med hende. Jeg elsker hendes familie.
Og jeg ønsker dem alt godt, disse gode, rare mennesker.
-Velkommen tilbage. -Jeg elsker dig så højt.
Bravo, det har allerede givet pote. Du har lavet over 25 tøjsæt.
-Talte du? -I din kollektion.
Jeg hørte nogle gode nyheder.
-Ja, du bringer held. -Er det sandt?
Jeg måtte fortælle LO, at hun har bragt held,
og at jeg og Zeina har lagt fortiden bag os.
Ja.
Det er sandt.
Jeg elsker jer, piger.
Hvor er det glædeligt at høre.
Det glæder mig, at de forsonede sig til min begivenhed,
så kærligheden kan sprede sig.
Sikke en lykkelig slutning.
Det var en drøm, og den er endelig gået i opfyldelse.
Men der er masser af skridt forude.
LOJAIN OMRANS HUS
-Gud. -Sultana.
Det er ikke til at tro.
Tekster af: Flemming Dørken